
DEZVOLTĂM OAMENI,
ORGANIZAȚII, COMUNITĂȚI!
A.O. Centrul Național de Asistență și Informare a Organizațiilor Neguvernamentale din Moldova CONTACT



SOLICITARE DE OFERTE FINANCIARE
Servicii de live streaming, producție video și fotografie 
Organizația solicitantă: Centrul CONTACT
Data evenimentului: 11 decembrie 2026
Locul desfășurării: Chișinău, Republica Moldova
Platforme de transmisiune live: Pagina de Facebook și canalul YouTube ale Centrului CONTACT

1. Context și obiectul solicitării
Centrul CONTACT invită prestatorii de servicii specializați să prezinte oferte financiare pentru asigurarea serviciilor de transmisiune live, producție video și fotografie în cadrul unui Forum care va reuni reprezentanți ai organizațiilor societății civile, ai autorităților publice și ai partenerilor de dezvoltare.
Serviciile solicitate au drept scop asigurarea transmisiunii online a evenimentului, documentarea fotografică a principalelor momente și realizarea unui material video de atmosferă pentru promovarea evenimentului și comunicarea rezultatelor acestuia. Achiziția este organizată în cadrul Proiectului „Societate civilă pentru o Moldovă europeană” implementat de Centrul CONTACT cu sprijinul financiar al Norvegiei.

2. Serviciile solicitate
2.1. Servicii de transmisiune live (live streaming)
Durata: 6 ore.
Prestatorul va asigura transmisiunea live a Forumului pe pagina de Facebook și canalul YouTube ale Centrului CONTACT.
Serviciile vor include:
· Asigurarea echipamentului tehnic necesar, inclusiv 2–3 camere video profesionale;
· Filmarea principalelor momente ale evenimentului, inclusiv discursuri, paneluri de discuții și intervenții ale participanților;
· Asigurarea regiei multicameră și a comutării între cadre în timp real;
· Asigurarea echipamentului audio și captarea sunetului în condiții corespunzătoare;
· Asigurarea conexiunii și a infrastructurii tehnice necesare pentru transmisiune;
· Configurarea și monitorizarea tehnică a transmisiunii pe ambele platforme: Facebook și YouTube;
· Coordonarea cu organizatorii pentru respectarea programului și surprinderea momentelor importante;
· Testarea echipamentului și a conexiunii înainte de începerea transmisiunii.


Prestatorul va preciza dacă oferta include înregistrarea integrală a transmisiunii și furnizarea fișierului video după eveniment.

2.2. Producția unui video de atmosferă al evenimentului
Durata estimată a materialului final: 2–3 minute.
Termen de livrare: maximum 5 zile calendaristice de la data evenimentului.
Prestatorul va realiza un material video de tip event highlights, care să reflecte atmosfera Forumului, principalele momente și mesajele relevante ale participanților.
Serviciile vor include:
· Filmarea cadrelor de atmosferă, a interacțiunilor dintre participanți și a momentelor reprezentative;
· Realizarea a 3–4 declarații scurte din partea participanților, selectați împreună cu organizatorii;
· Montajul și editarea materialului video;
· Integrarea declarațiilor într-o narațiune coerentă, care să reflecte obiectivele și mesajele principale ale Forumului;
· Includerea titlurilor și a identificării persoanelor intervievate, după caz;
· Integrarea elementelor de identitate vizuală furnizate de organizatori;
· Corecția de culoare și optimizarea sunetului;
· Includerea muzicii de fundal pentru care există drepturi de utilizare;
· Livrarea materialului final în format digital, potrivit pentru publicarea pe site și pe rețelele sociale.
Oferta va preciza termenul de livrare, numărul de runde de modificări incluse și posibilitatea de a furniza versiuni adaptate pentru rețelele sociale.

2.3. Servicii de fotografie
Durata serviciilor: 6 ore.
Prestatorul va asigura documentarea fotografică a Forumului, surprinzând principalele momente și interacțiuni dintre participanți.
Serviciile vor include:
· Fotografierea deschiderii oficiale, a discursurilor, panelurilor și intervențiilor participanților;
· Realizarea fotografiilor de grup și a cadrelor oficiale, la solicitarea organizatorilor;
· Surprinderea interacțiunilor dintre reprezentanții organizațiilor societății civile, autorităților publice și partenerilor de dezvoltare;
· Realizarea portretelor și a cadrelor de atmosferă relevante;

· Selectarea și editarea fotografiilor, inclusiv corecții de lumină, culoare și încadrare;
· Livrarea fotografiilor în format digital, la rezoluție înaltă, potrivite pentru comunicare publică, rapoarte și materiale de promovare.
Termene de livrare:
· În ziua evenimentului, 11 decembrie 2026: livrarea unui prim set de fotografii editate, pentru comunicarea în timp real a principalelor momente ale Forumului;
· În ziua următoare, 12 decembrie 2026: livrarea setului complet de fotografii selectate și editate.
Prestatorul va indica în ofertă numărul estimativ de fotografii editate incluse în preț.

3. Cerințe generale
Prestatorul selectat va asigura:
· Echipamente profesionale și personal calificat pentru serviciile contractate;
· Coordonarea cu echipa Centrului CONTACT înainte și pe durata evenimentului;
· Respectarea programului și a indicațiilor organizatorilor;
· Respectarea elementelor de identitate vizuală furnizate;
· Utilizarea materialelor audio și vizuale pentru care există drepturile necesare;
· Predarea materialelor finale în formatele și termenele convenite.
Centrul CONTACT va beneficia de dreptul de a utiliza, reproduce și publica materialele livrate în scopuri instituționale, de comunicare, informare, promovare și raportare, inclusiv pe site, pe rețelele sociale și în publicațiile organizației, fără costuri suplimentare de utilizare.
4. Structura ofertei financiare
Solicităm prezentarea prețurilor separat pentru fiecare categorie de servicii, conform tabelului de mai jos. Acest tabel va fi transferat pe foaia cu antet a prestatorului de serviciu
	Nr.
	Serviciu
	Unitate de măsură
	Cantitate
	Preț unitar, MDL (TVA inclus)
	Total, MDL
(TVA inclus)

	1
	Live streaming cu 2–3 camere pe Facebook și YouTube
	ore
	6 ore
	
	

	2
	Producție video de atmosferă, 2–3 minute, inclusiv 3–4 declarații scurte și montaj
	Material video
	1
	
	

	3
	Servicii de fotografie pentru 6 ore, inclusiv editare și livrare în două etape
	ore
	6 ore
	
	

	TOTAL OFERTĂ, TVA inclus
	




Prețurile ofertate trebuie să includă TVA, dacă acesta este aplicabil, precum și toate costurile aferente prestării serviciilor: echipamente, personal, transport, filmare, editare, postproducție și livrarea materialelor finale.
Dacă prestatorul poate asigura doar o parte dintre serviciile solicitate, acesta poate prezenta o ofertă financiară separată pentru serviciile respective.

5. Criterii de evaluare
Ofertele vor fi evaluate în funcție de:
· Prețul total, cu TVA inclus, și transparența costurilor (70%);
· Calitatea și caracterul adecvat al serviciilor propuse (10%);
· Experiența relevantă în prestarea serviciilor similare pentru evenimente, conferințe sau forumuri (10%);
· Portofoliul de lucrări similare, în special exemple de transmisiuni live și materiale video realizate pentru evenimente (10%).
Centrul CONTACT își rezervă dreptul de a solicita clarificări privind ofertele prezentate.

6. Modalitatea de transmitere a ofertelor
Ofertele financiare vor fi transmise la adresa de e-mail: info.ong.contact@gmail.com, până la data de 25 octombrie 2026.
Subiectul mesajului: Ofertă financiară – Servicii live streaming, video și foto – Forum, 11 decembrie 2026.
Pentru informații suplimentare, persoana de contact este: Elena Nofit, Manager PR și comunicare, Centrul CONTACT. Date de contact: +373 69 74 99 24, e-mail: elena.nofit@contact.md 

Vă mulțumim pentru interesul acordat și așteptăm ofertele dumneavoastră.

+373 (022) 233 946 / (022) 233 947
+373 68 386 664
Str. București 83, Chișinău, MD-2012
www.contact.md
info@contact.md
info.ong.contact@gmail.com

